cyanic-selkie/wikianc huggingface dataset:
Klauschter
Et besteet aus engem feste Gehais, an deem de Mechanissem agebaut ass fir ze blockéieren, an dee mat engem Schlëssel opgespaart ka ginn. Dëse Mechanismus blockéiert (oder deblockéiert) e Bigel a Form vun engem "U" op enger Säit vum "Been" vum "U". Dat anert "Been" ass sou festgemaach, datt, wann de Bigel deblockéiert ass, et e mat enger Fieder e bëssen erausgedréckt, an et erméiglecht, en sou ëm seng eegen Achs ze dréinen. Sou kann een de Kierper an de Bigel vuneneen ewech dréinen, an dat, wat mam Klauschter zeummegehale gëtt, eraushuelen.
Martin Beck (Personnage)
De Kommissar Martin Beck ass d'Haaptfigur an zéng Kriminalromaner vun der Schrëftstellerkoppel Maj Sjöwall / Per Wahlöö.
Klauschter
Et gëtt Klauschteren, déi amplaz vun engem Schlëssel Trommele mat Zifferen drop hunn. Hei ass et eng bestëmmet Positioun vun de Rieder, déi een astelle kann, wann een d'Zifferekombinatioun kennt, an déi sou de Mechanissem deblockéiert.
D'Klauschter an der Oper
Am drëtten Optrëtt vum éischten Akt vum Mozart senger Oper Die Zauberflöte kritt de Vullefänkert Papageno vun der drëtter Damm vun der Königin der Nacht e Klauschter un de Mond gehaangen, fir datt hie vun do u keng Friem méi sollt beléien.
Arnedo
Arnedo ass eng spuenesch Uertschaft a Gemeng an der Provënz La Rioja.
Si huet 14.092 Awunner (2005) op enger Fläch vun 85,26 km².
Arnedillo
Si huet 477 Awunner.
Uergelmanufaktur Henny Jahn
D'Uergelmanufaktur Henny Jahn zu Dortmund gëtt geleet vun der Uergelbaumeeschterin, Beruffskierchemusekerin a Concertsorganistin Henny Jahn, déi 1968 gebuer gouf. Si ass d'Groussniess vum Hans Henny Jahnn (gebuer: Jahn), dem bekannte Schrëftsteller an Uergelbauer.
Soziologie
Theme mat deene sech d'Soziologie beschäftegt: Aarbecht, Geschlecht, Sexualitéit, Migratioun, Relioun, Rassismus an nach méi. Speziell Soziologien hu sech fir all déi Beräicher entwéckelt.
Nicole Courcel
D'Nicole Courcel, gebuer als Nicole Marie-Anne Andrieux den 21. Oktober 1930 zu Saint-Cloud a gestuerwen de 26. Juni 2016 zu Paräis, war eng franséisch Schauspillerin.
Col du Granier
De Col du Granier ass op enger Héicht vun 1134 Meter de breetsten an nërdlechste Col vun enger laanger Depressioun déi Dépression des trois cols  genannt gëtt.
Nicole Courcel
Vum Jacques Becker krut d'Nicole Courcel hir éischt Roll am Kino am Film Antoine et Antoinette. Duerno huet si a Filmer vu sou bekannte Regisseure wéi Marcel Carné, Sacha Guitry an André Cayatte matgespillt.
Col du Granier
E läit am Massif de la Chartreuse an der Savoie, Frankräich
Narzissen
D'Narzissen (Gattung Narcissus) si Bléieplanzen aus der Famill vun den Amaryllisplanzen. Et gëtt ongeféier 50 Aarten, haaptsächlech an Europa an an Nordafrika. Eng vun de bekanntsten zu Lëtzebuerg ass d'Ouschterblumm (Narcissus pseudonarcissus), am Éislek an der Géigend vu Lellgen als Lohrblumm bekannt, well se do ronderëm dem Lieu-dit "Lohr" an de Louhecke wiisst.
Col du Granier
D'Strooss, déi iwwer de Col geet (Departementale 912), verbënnt Entremont-le-Vieux am Süde mat Apremont am Norden.
Narzissen
Klasséierung vun de Gaardennarzissen
Geziicht Narzisse ginn op der Basis vun hire Bléien an 12 Gruppen agedeelt:
Col du Granier
Apremont ass eng Wäigeigend déi bekannt ass wéinst dem liichte sprëtzege wäisse Wäin, mam selwechten Numm.
De Col du Granier krut säin Numm vum Mont Granier, dee just dernieft läit.
Knäip
E Knäip ass e klengt Messer, dat an der Kiche benotzt gëtt, fir ze schneiden oder ze schielen.
Soziologie
De Begrëff Soziologie ass vum Emmanuel-Joseph Sieyès erfonnt ginn. E kënnt vum laténgesche Wuert socius dat "Gesell, Associé" heescht. Dee Begrëff gouf vum Auguste Comte populariséiert am Sënn vun enger Sozialphysik. Obwuel ee soe ka wéini dëse Begrëff fir d'éischt opgedaucht ass, fënnt een déi Forme vun Iwwerleeunge scho méi fréi bei verschidden Auteuren.
Knäip
D'Kichemesser fir ze schiele gëtt dacks Knäipchen genannt.
Soziologie
Et muss een d'Entwécklung vun der Soziologie an engem spezifeschen historesche Kontext gesinn, déi 3 Revolutiounen déi zur Institutionaliséierung vun där Disziplin gefouert hunn.
Dirbaach (Bidscht)
D'Dirbaach ass eng Niewebaach vun der Schlirbech.
Soziologie
Pionéier
D'Etüd vun de Gesellschaften ass scho gemaach ginn ier d'Wuert erfonnt gouf. Déi grouss Denker hu sech zanter dem Altertum eng Fro iwwer déi aner gestallt. Déi Zort vun Iwwerleeunge fënnt ee beim Xenophon mat sengem Wierk Économique, beim Platon, beim Aristoteles mat senge Wierker Politik, Republik, Poetik an Organon, beim Zarathustra mat sengem Avesta. Den Herodot huet sech am 5. Joerhonnert viru Christus scho fir d'Egypter intresséiert.
Dirbaach (Bidscht)
Si entspréngt op 436 Meter, am lieu-dit "Viischtebësch" bei Kauneref.
Pitotrouer
E Pitotrouer, genannt nom franséische Waasserbauingenieur Henri de Pitot, ass e riichten oder ugewénkelte Rouer, deen op enger Säit op ass, fir den Drock vu Flëssegkeeten oder vu Gasen ze moossen.
Pitotréier sinn ze fannen u Fligeren, Helikopteren an u Rennautoen, fir d'Vitess ze moossen.
Brieva de Cameros
Brieva de Cameros ass eng spuenesch Uertschaft a Gemeng an der Provënz La Rioja.
Si huet 73 Awunner (2004) op enger Fläch vu 46 km².
Dirbaach (Bidscht)
Si ass ~ 2,1 km km laang a fléisst an ëstlecher Richtung.
Op 315 Meter leeft si op der Biddeschtermillen an d'Schlirbech.
Soziologie
Pionéier
An der arabescher Zivilisatioun huet den Ibn Khaldun a sengem Wierk Muqaddima d'Ereegnesser ënnersicht fir d'Ursaachen erauszefannen déi zum Ënnergank vun de verschiddenen arabeschen Dynastië gefouert hunn. Verschidde Leit gesinn hien als Papp vun der Soziologie.
Dirbaach (Bidscht)
Niewebaachen: Méineschbaach, Schlirbech (Schumannseck).
Soziologie
Pionéier
Am Ufank vum 19. Joerhonnert entsteet d'Iddi vun enger « Sozialphysik », dat heescht vun engem Wëssen dat sou objektiv wéi méiglech ass. Deen éischten deen eng wëssenschaftlech Theorie vun der Soziologie virschléit ass de Saint-Simon (1760-1825). Hien nennt se Sozialphysiologie. Déi gehéiert zu enger genereller Physiologie déi sech ëm d'Etüd vun de kollektive Wiesen a vun hirer Organisatioun këmmert. D'Wuert Soziologie ass am Fong duerch e klenge Sträit entstanen. Den Auguste Comte war de Sekretär vum Saint-Simon vun 1817 bis 1823. Hie wollt déi Wëssenschaft vun der Gesellschaft iwwerhuelen ënner dem Numm vu Sozialphysik, mä well dee Begrëff scho vum Astronom a Statistiker Quételet benotzt gouf, huet en dat Wuert « Soziologie » erfonnt.
Als Pionéier vun der Soziologie gëtt och dacks den Alexis de Tocqueville (1805-1859) a seng Etüden iwwer d'franséisch Revolutioun (L'Ancien Régime et la Révolution) oder iwwer d'USA (De la démocratie en Amérique) genannt. Hien analyséiert Gesellschaften a vergläicht déi amerikanesch Gesellschafte mat den europäesche Gesellschaften.
D'Soziologie huet sech um Laf vum 20. Joerhonnert intensiv entwéckelt.
3 Revolutiounen
Déi grouss Verännerunge vum 19. Joerhonnert hunn d'Leit gezwongen dat wat si verbënnt z'iwwerdenken. D'Soziologie ass vun de Versich entstanen d'Gesellschaft ze verstoen. Et gëtt dräi Typpe vu Verännerungen: politesch, wirtschaftlech a wëssenschaftlech.
Fir d'alleréischt war Europa am 19. Joerhonnert politesch onstabil. Krich a Revolutioune markéieren dat Joerhonnert. D'Leit hu probéiert sech vun der Relioun ze léisen an hu sou hir Repèrë verluer. D'Gesellschaften hunn elo d'Méiglechkeet sech selwer ze definéieren, dat huet am Ufank zu ville Revendikatioune gefouert.
D'industriell Revolutioun huet och dozou gefouert datt d'Leit d'Gefill haten an enger neier Gesellschaft ze liewen. Déi Aarbechten déi de Papp virdru sengem Bouf bäibruecht huet, ginn elo vu Maschinnen iwwerholl. Do kennt nach dobäi datt mat der Migratioun vun de Leit vum Land an d'Stied déi traditionell Organisatiounsforme vun der Gesellschaft verluer ginn. D'Baueren déi Aarbechter ginn, liewen am materiellen an am moralesche Misär. Dat féiert zu individuelle Reaktioune wéi z. B. Déifstall.
D'Wierk vum Ferdinand Tönnies Communauté et société (1887) weist dee Broch vum 19. Joerhonnert. Hie beschreift engersäits den affektiven Aspekt vun der Gesellschaft deen d'Famill duerstellt, an anerersäits d'Iwwerflächlechkeet vun der Gesellschaft, charakteriséiert duerch utilitaristesch Bezéiungen.
Uergelmanufaktur Henny Jahn
Jahn-Uergel
Déi Uergel, fënnef Regësteren op 2 Manualer, war d'Meeschterstéck vun der Henny Jahn, a war als Choueruergel fir eng mëttelgrouss Parkierch geduecht. Se steet als Zweetuergel an der Kapell vum Marienhospital zu Dortmund-Hombruch.
Soziologie
3 Revolutiounen
D'Soziologie daucht also och op fir déi sozial Onrou z'erklären an ofzeschafen.
Den Ënnerscheed zwëscht Soziologie a politesche Rieden ass, datt Soziologie probéiert eng wëssenschaftlech Äntwert op déi Froen ze fannen. Mir gesinn effektiv, datt d'Wëssenschaft och eng Revolutioun duerchgemaach huet. Dat 19. Joerhonnert ass vum Positivismus markéiert. Biologie, Physik a Chimie hu vill Fortschrëtter gemaach. Si hunn zur industrieller Revolutioun bäigedroen andeems se duerch Technik de Liewensstil vun de Leit geännert hunn. Vill Soziologen iwwerhuelen de Modell vum Positivismus vun der Biologie oder vun der Physik fir hir Analysen. D'Fortschrëtter vun de Wëssenschafte beweisen also datt et méiglech ass op d'Welt anzewierken. D'Soziologen wëllen also duerch eng wëssenschaftlech Approche eng Léisung fanne fir déi Problemer déi sech am 19. Joerhonnert stellen. Dofir stelle s'eng Kritik vum moderne Sozialliewen op. Hir Iwwerleeunge sinn awer vu Land zu Land zimmlech ënnerschiddlech.
Atilio Bariviera
Den Atilio Bariviera gestuerwen de 5. Mäerz 2006, war de fréieren Turnléiermeeschter vun der Germaine Damar, mat där hien, zesumme mat hirer Sëschter Geny, als "Trio Delux" um Ufank vum Zweete Weltkrich zu Paräis opgetrueden ass.
Knäip
D'Schoustere nenne sou e Messer Jeepchen.
Atilio Bariviera
Nodeem hir Akrobatiksnummer méi bekannt gouf, konnte si och am "Alhambra" an am Bobino d'Leit begeeschteren.
Knäip
Regionales
Zu Iechternach heescht et "Gnäip".
Atilio Bariviera
Den Atilio Bariviera ass de 5. Mäerz 2006 am Alter vu 87 Joer gestuerwen.
Narziss
D'Wuert Narziss bezeechent:
Kunene
D'Wuert Kunene (munnechmol och Cunene geschriwwen) ka verschidde Bedeitungen hunn:
Cunene
Kunene (Regioun)
Kunene ass eng vun den dräizéng administrative Regiounen an Namibien. Si stéisst am Norden un d'Grenz tëscht Namibien an Angola déi do vum Grenzfloss Kunene gebilt gëtt.
Baños de Río Tobía
Baños de Río Tobía ass eng spuenesch Uertschaft a Gemeng an der Provënz La Rioja.
Si huet 1.708 Awunner (2004) op enger Fläch vun 18 km².
Milan Babić
De Milan Babić, gebuer de 26. Februar 1956 zu Kukar, no bei Sinj, a gestuerwen de 5. Mäerz 2006 zu Den Haag war e serbesche Politiker.
De Babić war an der Zäit vum kroateschen Onofhängegkeetskrich Buergermeeschter vun der Stad Knin, an an de Joren 1991/92 President vun der Republik Serbesch Krajina. Hie war vum Internationale Geriicht zu Den Haag als Krichsverbriecher zu 13 Joer Prisong verurteelt ginn.
De Milan Babić huet sech de 5. Mäerz 2006 a senger Zell am Prisong vum Den Haager Spezialgeriicht am Staddeel Scheveningen d'Liewe geholl.
Apremont (Wäin)
D'Appelatioun Apremont ass eng Appellation contrôlée, fir Wäiner aus der Gemeng Apremont an der Savoie, an aus der Ëmgéigend vun dëser Gemeng.
D'Wéngerte leien op den Häng vum Mont Granier op stengege Biedem.
Den Nopeschcru vum Apremont ass dee vun Abymes, dee säin Numm vun de géien Häng huet, déi no engem Fielsrutsch am 13. Joerhonnert entstane sinn. Kuckt dozou den Artikel: Apremont.
D'Wéngerte vun Apremont, déi méi am Schiet leien, maache méi e dréchenen an nervöse Wäin mat Silexgoût, wougéint déi vun den Abymes, déi méi an der Sonn leien, e méi mëllen an elegante Wäi maachen.
Canton de Bastelica
De Canton de Bastelica war eng franséisch administrativ Andeelung am Arrondissement Ajaccio, am Departement Corse-du-Sud op Korsika. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Kierch Stroossen
D'Kierch zu Stroossen ass eng kathoulesch Kierch déi zur Par Bartreng–Stroossen Saint-Jean XXIII an zu der Gemeng Stroossen gehéiert.
Canton de Bastelica
Den Haaptuert ass Bastelica.
Apremont (Wäin)
D'Haaptrief ass de Jacquère, mä et fënnt een och Chardonnay a Mondeuse. Et sinn haaptsächlech liicht wäiss Wäiner déi zimmlech dréchen a sprëtzeg sinn.
Kierch Stroossen
De Patréiner vun der Kierch ass den hellege Laurentius, deem säi Fest den 10. August gefeiert gëtt.
Se steet tëscht der rue de l'Église an der rue des Prés. Nieft der Kierch ass de Kierfecht ugeluecht.
Schlirbech (Dirbaach)
D'Schlirbech ass eng Baach am Éislek.
Si entspréngt op 446 M (NG-L) beim Schumannseck.
Kierch Stroossen
Geschicht
1804 gouf Stroossen eng eegestänneg Par an déi éischt Parkierch gouf vun 1826 - 1827 gebaut. Schonn 1843 huet d'Kierch misse vergréissert ginn an den 9. November 1843 gouf déi vergréissert Kierch konsekréiert. 1935 gouf d'Kierch restauréiert an et goufe Klacken ugeschaaft. 1952 gouf eng Uergel vun der Uergelmanufaktur Haupt installéiert. Eng zweet Restauréierung war tëscht 1991 an 1994.
D'Fënsteren
D'Fënstere si vun der Firma Linster Frères vu Munneref a vum lëtzebuergesche Glaskënschtler Ben Heyart.
Schlirbech (Dirbaach)
D'Baach ass ronn 4,050 km laang a fléisst a süd-ëstlecher Richtung.
Apremont (Wäin)
En anere grousse Produzent ass d'Kooperativ Le vigneron Savoyard.
Kierch Stroossen
Déi nei Digital-Uergel
2005 krut d'Kierch eng nei Allan Digital-Uergel.
Klacken
Déi dräi Klacke vun der Stroossener Parkierch lauden an den Téin gis' fis' e'
Schlirbech (Dirbaach)
Op 324 M i. NN, zu Bidscht, leeft si an d'Dirbaach.
Nelson Mandela
Den Nelson Rolihlahla Mandela, gebuer den 18. Juli 1918 zu Mvezo a Südafrika a gestuerwen de 5. Dezember 2013 zu Johannesbuerg, war den éischte President vu Südafrika, deen op eng voll demokratesch Manéier gewielt gouf. Zesumme mat sengem Virgänger, dem Frederik Willem de Klerk, huet hien 1993 de Friddensnobelpräis kritt.
Canton de Celavo-Mezzana
De Canton de Celavo-Mezzano war eng franséisch administrativ Andeelung am Arrondissement Ajaccio, am Departement Corse-du-Sud op Korsika. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Den Haaptuert ass Bocognano.
Amboss
En Amboss, aus dem Alhéichdäitschen "géint dat ee schléit", ass eng Ënnerlag aus Stol fir Eisemetaller kënnen ze beaarbechten. E steet normalereweis op engem Holzstack fir d'Vibratiounen opzefänken.
78. Oscar-Iwwerreechung
Déi '''78. Oscar-Iwwerreechung''' war de 5. Mäerz 2006 am Kodak Theater zu Los Angeles. Déi bescht Filmer aus dem Joer 2005 kruten den Academy Award iwwerreecht.
Harry Kümel
Den Harry Kümel (och nach Harry Kumel oder Harrie Kümel genannt), gebuer de 27. Januar 1940 zu Antwerpen, ass e belschen Dréibuchauteur, Schauspiller a Filmregisseur.
78. Oscar-Iwwerreechung
Gréisste Favorit war de Film Brokeback Mountain deen den 31. Januar 2006 bei den Nominéierungen der aacht krut.
Beschte Film
presentéiert vum Jack Nicholson
Harry Kümel
Hien huet och bis 2005 Coursen op der Nederlandse Film en Televisie Academie ginn.
78. Oscar-Iwwerreechung
Regie
presentéiert vum Tom Hanks
Canton des Deux-Sevi
De Canton des Deux-Sevi war eng franséisch administrativ Andeelung am Arrondissement Ajaccio, am Departement Corse-du-Sud op Korsika. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Den Haaptuert war Piana.
78. Oscar-Iwwerreechung
Haaptaktricen
presentéiert vum Jamie Foxx
Schauspiller an enger Nieweroll
presentéiert vum Nicole Kidman
Schauspillerin an enger Nieweroll
presentéiert vum Morgan Freeman
Animatiounsfilm
presentéiert vum Reese Witherspoon
Ausstattung
presentéiert vum Sandra Bullock a Keanu Reeves
Cluse
Eng Cluse (aus dem Latäin: clausa = zou) ass eng Landform am Relief vum Jura.
78. Oscar-Iwwerreechung
Fotografie
presentéiert vum John Travolta
Cluse
Et ass e Passage tëscht zwéi géien Häng oder queesch duerch een Hank vun engem Dall an den aneren, deen e Waasserlaf sech gewullt huet.
78. Oscar-Iwwerreechung
Kostüm-Design
presentéiert vum Jennifer Aniston
Cluse
Doudeg Clusen nennt een déi, duerch déi haut kee Waasser méi leeft.
Vill Uertschaften am Jura oder soss a Bierggéigenden hunn d'Wuert Cluse an hirem Numm, z. B. La Cluse am Departement Hautes-Alpes, Montréal-la-Cluse am Departement Ain, Nancy-sur-Cluses, La Clusaz a Châtillon-sur-Cluses am Departement Haute-Savoie, La Cluse-et-Mijoux am Departement Doubs, an och d'Departement Vaucluse.
Klouschter Sankt Jousef Landshut
D'Klouschter Sankt Jousef Landshut ass e Klouschter vun den Ursulinen zu Landshut a Bayern.
78. Oscar-Iwwerreechung
Dokumentarfilm (Laang)
presentéiert vum Charlize Theron
Klouschter Sankt Jousef Landshut
D'Klouschter gehéiert zu der Diözees München a Freising.
78. Oscar-Iwwerreechung
Dokumentarfilm (Kuerz)
presentéiert vum Terrence Howard
Gepard
De Gepard (Acinonyx jubatus) ass eng Aart aus der Famill vun de Kazen (Felidae).
Kierperbau
E Gepard huet laang schlank Been an ee ganz op héich Vitess spezialiséierte Kierperbau. Iwwer kuerz Strecke kann e Gepard bis zu 100 Stonnekilometer séier lafen. D'Féiss hunn haart Suele mat schaarfe Ränner a stompege Krallen, déi net kënnen zeréckgezu ginn. Am Géigesaz zum Kierper ass de Kapp kleng, mat ronne klengen Aen déi zimmlech héich stinn. D'Ouere si kleng a ronn an d'Nues ass sou ausgericht datt si ganz séier ganz vill Sauerstoff ophuele kann.
78. Oscar-Iwwerreechung
Beschte friemsproochege Film
presentéiert vum Will Smith
Make-Up a Coiffuren
presentéiert vum Steve Carell und Will Ferrell
Gepard
Kierperbau
De Pelz ass routgielzeg mat onreegelméissege Flecken. E schwaarze Stréch leeft vum banneschten Aewénkel bis zur Schnëss. D'Längt vum Kapprumpf ass bei de männlechen Déieren 1,30 m, d'Längt vum Schwanz ongeféier 80 cm an d'Gewicht ronn 60 kg. Déi weiblech Déiere sinn ëm e Véirel méi kleng.
78. Oscar-Iwwerreechung
Filmmusek (Original Score)
presentéiert vum Salma Hayek
Stëmmschlëssel
E Stëmmschlëssel ass e Schlëssel fir Säiteninstrumenter wéi Pianoen, Fligelen, Cembaloen, Harfen oder Zitheren ze stëmmen.
78. Oscar-Iwwerreechung
Filmsong (Original Song)
presentéiert vum Queen Latifah
Gepard
Liewensraum
De Gepard lieft an Afrika vun Algerien a Marokko bis Transvaal am Süden an an Egypten, Ethiopien a vir an Asien.
78. Oscar-Iwwerreechung
Kuerzfilm (Animéiert)
presentéiert vun de Figuren Hühnchen Junior a Susi Schnatter aus dem Animatiounsfilm Chicken Little
Kuerzfilm (Live Action)
presentéiert vum Luke und Owen Wilson
Gepard
Liewensweis
De Gepard ass en typesche Jeeër. E geet eleng oder zu zwéin op d'Juegd. Haaptsächlech huet en et op Gazellen ofgesinn. E schläicht sech un an nodeem en eng gëeegent Beut fonnt huet leeft e wéi de Blëtz op se zou, geheit se mat de Patten ëm a bäisst hir den Hals duerch. Duerno bäisst en de Bauch op, frësst fir d'éischt Häerz an d'Niren a säift dann d'Blutt. Duerno kënnt d'Kappfleesch un d'Rei an zum Schluss de Rescht vum Kierperfleesch.
Canton de Cruzini-Cinarca
De Canton de Cruzini-Cinarca war eng franséisch administrativ Andeelung am Arrondissement Ajaccio, am Departement Corse-du-Sud op Korsika. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Stéphane Udry
De Stéphane Udry gebuer am Joer 1961 zu Sion ass e Schwäizer Astronom. Hien ass fir seng Entdeckunge vun Exoplanéite bekannt ginn. Hie war bei der Entdeckung vu ville Planéite bedeelegt, dorënner och de Gliese 581 c, den éischten extrasolare Planéit, op deem méiglecherweis flësseg Waasser (an domat och Liewen) existéiere kënnt.
Gepard
Liewensweis
E Gepard frësst nëmme frëscht Fleesch.
Stéphane Udry
Säi Liewen
De Stéphane Udry huet säin Doktertitel 1992 an der Universitéit Genf gemaach. Duerno huet hien zwee Joer an der Rutgers University zu New Jersey (USA) geschafft. Spéider ass hien nees zeréck op Genf komm an huet als wëssenschaftleche Mataarbechter am Team vum Michel Mayor (dem Entdecker vum éischten Exoplanéit, 51 Peg) geschafft. 2007 gouf hien zum Professer un der Fakultéit fir Naturwëssenschafte vun der Universitéit Genf beruff.
Aarbecht
Am Ufank vu senger Carrière beschäftegt sech den Udry mat der Dynamik vu Galaxien. Säin Haaptaarbechtsgebitt ass awer haut d'Moosse vu radiale Vitessen vun anere Stäre fir sou extrasolar Planéiten ze fannen. De Stéphane Udry war bis elo bei 84 Exoplanéitenentdeckunge bedeelegt. Dorënner ass och de Planéit Gliese 581 c, deen éischte bis elo entdeckten äerdänleche Planéit, op deem méiglecherweis och flëssegt Waasser existéiere kënnt.
Séissel
Eng Séissel ass e Geschier fir Gras a Fruucht ze méien. Eng Séissel besteet aus zwéin Haaptdeeler, dem Blat an dem Wuerf.
Canton de Cruzini-Cinarca
Den Haaptuert war Sari-d'Orcino.
78. Oscar-Iwwerreechung
Tounschnëtt
presentéiert vum Jennifer Garner
Tounmëschung
presentéiert vum Jessica Alba und Eric Bana
Visuell Effeten
presentéiert vum Ben Stiller
Adaptéiert Dréibuch
presentéiert vum Dustin Hoffman
Original-Dréibuch
presentéiert vum Uma Thurman
Séissel
Eng Séissel mat engem kuerze Blat ass eng Heedséissel.
D'Séissel ass och de Symbol vum Doud. Den Doud gëtt dacks als de Mann mat der Séissel duergestallt.
Fir d'Séissel ze schäerfen hat de Méiert e Wetzsteen an engem mat Waasser gefëllte Kecher an der Säit un engem Rimm hänken.
Klouschter Maria Loreto Landshut
D'Klouschter Maria Loreto Landshut ass e fréiert Klouschter vu Kapuzinerinnen a méi spéit vun de Franziskaner zu Landshut a Bayern an der Diözees Regensburg. D'Klouschterkierch gëtt hautdesdaags vun der Rumänesch-orthodoxer Kierch benotzt.
Klouschter Seligenthal Landshut
D'Klouschter Seligenthal Landshut ass e Klouschter vun den Zisterzienserinnen d'Plaz, wou d'Wittelsbacher begruewe sinn, zu Landshut a Bayern an der Diözees Regensburg.
Apremont (Savoie)
Apremont ass eng franséisch Gemeng am Departement Savoie an der Regioun Auvergne-Rhône-Alpes
Apremont läit um Fouss vum 1.933 Meter héije Mont Granier net wäit ewech vun der Cluse vu Chambéry. Vun Apremont aus gesäit een déi méi wéi 700 Meter héich Stäilwand vum Granier. Dës Wand ass en Zeie vun engem groussen Äerdrutsch vu virun ongeféier 750 Joer. Deemools huet en décke Block Fiels sech geléist an d'Uertschaften déi méi déif louchen ënner sech begruewen. En aneren Zeie vun dësem Ongléck ass ee méi wéi 1.000 Kubikmeter décke Fielsbatz déi sougenante Pierre hachée.
Den Äerdrutsch, deen als Ausléiser den onstabile leemegen Ënnergrond vum Massif hat, ass bis bei déi haiteg Uertschafte Marnes a Myans gaangen, wou en op ale Moränen un d'Hale koum; en huet eng Fläch vun ongeféier 20 Quadratkilometer zerstéiert.
Fënnef Pare goufe vun dem Gestengs begrouwen. Et waren dëst: Cognin, Vourey, Saint-André, Granier a Saint-Péran. Zwou aner Pare goufen deelweis zerstéiert: Murs (haut Marches) wou d'Kapell komplett an e Koup gefall ass, a Myans wou den Äerdrutsch just virun der Kierch un d'Stoe koum. Do ass och deemools de Mythos vun der Schwaarzer Muttergottes entstanen.
Déi genee Zuel vun den Affer ass net bekannt, si gëtt op 1000 - 2000 geschat. Dëst Ongléck gouf am Mëttelalter als eng gëttlech Strof ugesinn.
Op den Häng vun dëse Gestengsmassen huet sech spéider de Wengert vun Apremont entwéckelt.
Leadenhall Market
De Leadenhall Market ass eng Maarthal an der Bannestad vu London.
Rouerzaang
Eng Rouerzaang ass eng speziell Zaang fir u Réier ze schaffen. Dat ëmfaasst och Muffen a ronn Iwwerworfmudderen.
Den Nodeel vis-à-vis vun de Rouerschlëssele besteeet doran, datt bei de Rouerzaangen e groussen Deel vun der Energie an d'Zesummepëtze vun den Zaangestaangen geet.
Chameleonen
D'Chameleonen (Chamaeleonidae) sinn eng Famill bannent der Klass vun de Reptiller (Reptilia). Et gëtt ongeféier 160 verschidden Aarten, déi an Afrika, am Mëttelmiergebitt, op Madagaskar, op der arabescher Hallefinsel, an Indien, op de Seychellen an a Sri Lanka liewen. Et gëtt zwou Ënnerfamilljen: Déi echt Chamäleonen (Chamaeleoninae) an d'Stompschwanzchamäleonen (Brookesiinae).
Canton de Santa-Maria-Siché
De Canton de Santa-Maria-Siché war eng franséisch administrativ Andeelung am Arrondissement Ajaccio, am Departement Corse-du-Sud op Korsika. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Canton des Deux-Sorru
De Canton des Deux-Sorru war eng franséisch administrativ Andeelung am Arrondissement Ajaccio, am Departement Corse-du-Sud op Korsika. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Canton de Santa-Maria-Siché
Den Haaptuert ass Santa-Maria-Siché.
Kierch Simmer
D'Mäerteskierch zu Simmer ass eng kathoulesch Kierch déi zur Par Äischdall-Helpert Saint-Willibrord, zum Dekanat Zentrum an zur Gemeng Habscht gehéiert.
De Patréiner vun der Kierch ass den hellege Mäerten deem säi Fest den 11. November gefeiert gëtt. Se huet als Niewepatréiner déi zwéin Helleg Rochus a Sebastian.
Se steet am Kierchewee direkt nieft dem Gemengenhaus an der Schoul. Ronderëm d'Kierch ass de Kierfecht ugeluecht.
Geschicht
Enger Legend no ass de Keeser Heinrich VII am Joer 1313 zu Buonconvento (bei Siena) am Aarm vu sengem Frënd Thomas von Siebenborn gestuerwen. Den Thomas wier duerno op Simmer zeréckkomm an hätt do déi éischt Kierch baue gelooss, déi 1317 konsekréiert gouf.
An de Jore 1516 a 1716 ass si ëmgebaut ginn. Déi lescht gréisser Restauratioun vun der Kierch war 1996-1997 ënner dem Architekt A. Leer.
Eismann Tiefkühl-Heimservice
Den Eismann Tiefkühl-Heimservice GmbH & Co. KG ass eng Entreprise déi déifgekillte Kascht am Direktverkaf un d'Leit bréngt. De Sëtz vun der Firma ass zu Mettmann bei Düsseldorf. An Däitschland gëtt et ronn 90 Distributiounsplazen déi d'Liewensmëttel a Killween bei d'Cliente liwweren.
Kierch Simmer
Geschicht
1961 gouf d'Simmer Kierch zesumme mam Kierfecht als National Monument klasséiert.
Eismann Tiefkühl-Heimservice
Hiren eegenen Aussoen no hat d'Enterprise Eismann am Joer 2004 en Ëmsaz vu 500 Milliounen Euro.
Kierch Simmer
Kierch vu Baussen
De massive romaneschen Tuerm stellt en Iwwerrescht vun enger warscheinlech eeschëffeger Kierch aus dem 12. oder fréien 13. Joerhonnert duer, deen no 1315 an den dräischëffegen Neibau integréiert gouf.
Kierch vu Bannen
An der Kierch sinn eng Partie Barockstatuen, an zwou gotesch Grafplacken ze gesinn. Et sinn d'Grafplacke vun der Margareta († 1512) a Jean de Raville (†1540).
Canton des Deux-Sorru
Den Haaptuert war Vico.
Rouerschlëssel
E Rouerschlëssel ass en Handwierksgeschier fir Réier a Fittings mat ronnem Kierper ze dréinen.
Aloyse Raths
Den Aloyse Raths, gebuer de 5. Juni 1921 zu Biissen, gestuerwen de 17. Dezember 2009, war e lëtzebuergesche Schoulmeeschter, Resistenzler, Zwangsrekrutéierten an Auteur.
Rouerschlëssel
De Rouerschlëssel soll net mat enger Rouerzaang verwiesselt ginn.
Um Spaweck
Rørtang Rohrzange Rörtång Трубний ключ
Kierch Simmer
Kierch vu Bannen
Um Enn vum 17. Joerhonnert gouf vum Nikolaus Koenen eng Pietà sculptéiert, déi fréier um Haaptaltor stoung ier se hir Plaz am Chouer vum südleche Säiteschëff, der fréierer Dafkapell, fonnt huet.
Chapon
Dës Säit bezitt sech op de Chapon als Gefliegel. Kuckt och Chapon (Fësch)
E Chapon ass een Hunn, deen am Alter vun ongeféier 10 Wochen kastréiert gouf an duerno gemäscht ginn ass. Dat weiblecht Géigestéck ass d'Poularde.
D'Fleesch vu Chaponen ass besonnesch duuss, wäiss a fett.
De Geschlechtdriff beim Chapon ass verschwonnen, an d'Déier steet an der Héngerhierarchie ganz ënnen.
A Frankräich, a besonnesch an der Bresse bourguignone ginn all Joer iwwer annerhallef Millioune Chapone geziicht, vun deenen nëmmen e klengen Deel exportéiert gëtt. Ausser a Frankräich ginn der och nach an Éisträich (Steiermark) an an Italie geziicht.
Canton de Zicavo
De Canton de Zicavo war eng franséisch administrativ Andeelung am Arrondissement Ajaccio, am Departement Corse-du-Sud op Korsika. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Den Haaptuert ass Zicavo.
Steve Greisch
De Steve Greisch gebuer den 8. Abrëll 1970 ass e lëtzebuergeschen Jazz-Alt-Saxophonist.
=Ausbildung= 1978 huet hien am Escher Conservatoire ugefaange mat Solfège a Saxophon. 1990 huet hie vum klasseschen op den Jazz eriwwergewiesselt. Hien huet fir d'éischt am Stater Conservatoire beim Jeroen Van Herzeele a beim Erwin Vann studéiert, éier hien op Esch bei den George Letellier a bei den Ernie Hammes gewiesselt huet. Do huet hien 1999 säi Prix Supérieur am Jazz gemaach. Hie spillt ënner anerem Sopran-, Alt-, Tenor- a Barytonsaxophon, Flütt a Klarinett.
Hie war och bei Jazzworkshope mat follgende Leit: Jiggs Whigham, Hervé Letor, Frank Spaniol, Mike Dubianewicz, Claudio Roditi, Eric Alexander, der Carla Bley, Steve Swallow, Bob Mintzer.
Hien huet ë. a. mam Jiggs Whigham, Bob Mintzer, Andrea Toffanelli, Phil Abraham a Slide Hampton zesumme gespillt.
2007 huet hie Latin Percussion a Conga beim Jérôme Goldschmidt studéiert.
Hien ass och nationale Coordinateur vum Pre Hospital Trauma Life Support, dem PHTLS zu Lëtzebuerg.
=Gruppen=
De Steve huet ënner anerem a follgende Gruppe matgespillt (oder spillt nach ëmmer):
Molette (Handwierksgeschier)
Eng Molette (vum franséischen Numm clé à molette) ass e Schrauweschlëssel, bei deem een d'Distanz tëscht de Bake verstelle kann. Op déi Manéier ka se fir méi grouss a méi kleng Muddere benotzt ginn.
Dacks gëtt s'och nach fälschlecherweis Englänner genannt, well se bal d'selwecht funktionéiert.
NGC 5966
Den NGC 5966 ass eng Galaxis am Stärebild Bootes. Den NGC 5966 huet eng Wénkelausdehnung vun 1.6' × 1.0' an eng visuell Magnitude vu +12,3 mag.
Koordinaten (Equinoxe J2000.0)
Massakere vu Machecoul
D'Massakere vu Machecoul waren eent vun den éischten Evenementer am Krich an der Vendée. Zu de Massakere koum et den 11. Mäerz 1793 zu Machecoul, engem klenge Chef-lieu an der Loire-Inférieure wat och e räicht Handelszentrum war. An der Stad hunn zu dëser Zäit vill Bierger gewunnt, déi duerch d'Revolutioun u Plazen an der Administratioun komm waren, an déi zu den Haaptaffer vun de Massakeren duerch d'Vendéens gezielt hunn.
Am Mäerz 1793 hu vill Vendéens den Dekret zu der Levée en masse vum 24. Februar 1793 refuséiert, an hu géint d'Convention nationale rebelléiert. Sou koum et zu Banden, déi d'Bevëlkerunge vun Noirmoutier a Machecoul massakréiert hunn.
Den 11. Mäerz 1793 gouf Machecoul vun enger ganzer Mass aus den Nopeschgemengen ugegraff, déi verlaangt hunn, datt d'Levée en masse misst gestoppt hin. Dat klengt Vollek vum Faubourg Sainte-Croix huet sech den Opstännegen ugeschloss, ënner anerem fir sech un de « Messieurs » aus der Stad ze rächen. D'Garde nationale war mat dësem Ugrëff komplett iwwerfuerdert, an huet op d'Leit geschoss. D'Revoltéiert sinn doropshi richteg rose ginn, an hunn d'« habits bleus » duerch d'Stroosse vun der Stad gejot a si ëmbruecht, souwéi och eng Partie vun den notabelen Awunner, wéi de konstitutionelle Curé.
De Souchu, den ale Procureur fiscal vun de Lännereien, huet sech un d'Spëtzt vun den Opstännege gestallt, an eng Zort Geriicht opgebaut, wat d'Patrioten, déi zwee an zwee uneneegestréckt waren, (« en chapelet »), erschéisse gelooss huet. De Charette, deen och bei de Massakeren dobäi war, huet näischt ënnerholl fir dës ze stoppen.
Déi genee Zuel vun den Affer ass net bekannt. De Procureur vum Distrikt vu Montaigu schwätzt vu 575 Affer, mä et ass onméiglech dëst z'iwwerpréiwen. Aner Schätzunge schwätze vu 400 bis 800 Doudeger. De Jean-Clément Martin notéiert a sengem Bilan op d'mannst 160 Affer.
D'Folgen
D'Massakere vun Noirmoutier a virun allem vu Machecoul hunn eng penibel Impressioun hannerlooss. Déi kleng Stad läit net wäit ewech vun Nantes, a sou waren och d'Patriote vu Machecoul zu Nantes bekannt. De Souchu huet eng ondefinéierbar Zuel dovu massakréiere gelooss - tëscht 68 an 800 jee no Historiker - an deene 40 Deeg, wou hien d'Stad a senger Hand hat. Hien huet den Abt Prioul eng Mass hale gelooss, nieft de "monceaux de cadavres dépouillés de leurs vêtements, et demeurés par ordre sans sépultures".
De Colonel Jean-Conrad Wieland (1754-1794), dee Machecoul nees zeréckeruewere konnt, huet iwwer d'Massakeren e Rapport geschriwwen:
D'Patriote vun der Vendée, virun allem d'republikanesch Notabelen, déi iwwerlieft hunn, sinn an déi grouss Stied an der Noperschaft geflücht, op Nantes, Angers, Saumur....
Sonia Welter
Si huet vun 1969 - 1972 zu Genf op der École des beaux arts Skulptur beim Gabriel Stanulis, dem Willy Sutter an dem Alexandre Meylan geléiert.
No hirem Studium ass si vun 1973 un als Stewardess bei der Lufthansa geflunn. An där Zäit léiert si hire spéidere Mann, de Bernhard Holzwarth kenne mat deem si sech 1975 bestuet huet a véier Kanner krut.
Zicavo
Zicavo ass eng franséisch Uertschaft a Gemeng op Korsika.
Zicavo läit an engem Bierghank matzen am korsesche Naturpark. Ronderëm sinn en ettlech héich Plaze mat de Spëtzen:
De Mont Incudine ass mat 2.136 m déi héchst Plaz.
Duerch d'Gemeng leeft de GR 20.
Kuckeswäertes sinn déi traditionell Hierdenhäiser, an déi al Brécke vu Vecchiajo, Vergaro, Mulinelli a Muchiello.
D'Himmelfaartskierch ass am neoklassesche Stil gebaut.
Atomprogramm vum Iran
Mam Atomprogramm vum Iran gouf schonn 1959 ugefaangen. Duerch d'Islamesch Revolutioun an den Éischte Golfkrich goufen d'Aarbechten ënnerbrach. De 4. September 2011 ass zu Buschehr deen éischte Kärreakter fir d'Energieversuergung un d'Netz gaangen – et existéieren donieft awer nach e puer Fuerschungsreakteren. Dem Iran gëtt zanter kuerzer Zäit virgeworf, d'Entwécklung vun Atomwaffen unzestriewen, wat allerdéngs vun iranescher Säit zeréckgewise gëtt; et gëtt betount, d'Atomenergie nëmme fir friddlech Zwecker auszenotzen. An de Medie gëtt op d'Ausernanersetzunge wéinst den ongekläerten Ziler, déi den Iran mat sengem Atomprogramm verfollegt, dacks mam Ausdrock Atomsträit mam Iran agaangen.
Zicavo
Am Regionalpark ass de Staatsbësch vu Coscione bemierkenswäert, grad sou wéi de Bichebësch vun Incudine. Des Weidere gëtt et do och grouss Käschtebëscher.
Zicavo ass d'Heemecht vun der Famill Abbatucci, déi Frankräich am 18. Joerhonnert dräi Genereel gestallt huet, dorënner de Jean Charles Abbatucci a säi Papp de Jacques Pierre Abbatucci.
Atomprogramm vum Iran
Geschicht
Obwuel den Iran dat Land ass mat de weltwäit zweetgréisste Reserven u fossilen Energiequellen ass (Pëtrol an Äerdgas zesummegeholl), gouf schonn an de 60er Joren iwwer hir begrenzt Quantitéit nogeduecht. Den deemolege Schah Mohammed Reza Pahlavi selwer koum zur Conclusioun, datt Pëtrol ze kostbar wier, fir e fir d'Energiegewënnung ze verbrennen.
Lübeck
D'Hansestad Lübeck ([]) ass eng kreesfräi Stad am Norde vun Däitschland an am Südoste vu Schleswig-Holstein. Se läit un der Ostséi (Lübecker Bucht). Et ass no der Landeshaaptstad Kiel déi zweetgréisst Stad am Land an ee vun dräi wichtegsten Zentren am Land. Der Fläch no ass et déi gréisst Stad a Schleswig-Holstein. Déi gutt erhalen Alstad, déi aus dem Mëttelalter staamt, ass en Deel vum UNESCO-Weltkulturierwen.
Aner méi grouss Stied sinn Hamburg zirka 58 km südwestlech, Kiel zirka 63 km nordwestlech a Schwerin zirka 54 km südëstlech. D'Awunnerzuel ass 1911 iwwer d'Grenz vun 100.000 geklommen, wouduerch Lübeck Groussstad ginn ass. Lübeck grenzt un d'Metropolregioun Hamburg. Déi Lübecker gesinn hir Stad mat de 7 Tierm haut nach als Tor zum Norden vun Europa.
Lübeck ass bekannt fir säi Marzipan.
Séchel
Eng Séchel ass e klengt Handwierksgeschier fir Gras a Fruucht ze méien.
Si huet ee kuerze Still an ee staark no banne gekrëmmt Blat.
Dem réimeschen Historiker Tacitus no hätte keltesch Druide gëlle Séchele fir hir Rituale benotzt.
Um Fändel an um Wope vun der aler Sowjetunioun war nieft engem Hummer och eng Séchel als Symbol fir d'Baueren am "Aarbechter- a Bauerestaat".
Conseil fir d'Lëtzebuerger Sprooch
De Conseil fir d'Lëtzebuerger Sprooch (op Franséisch Conseil permanent de la langue luxembourgeoise an ofgekierzt CPLL) ass e consultatiivt Organ am Zesummenhang mat der Entwécklung vun der Lëtzebuerger Sprooch.
Zweck vum Conseil
De Conseil fir d'Lëtzebuerger Sprooch ass eng Institutioun, déi hiren Avis ofgëtt bei Froen iwwer d'Ëmsetze vun der Politik iwwer d'lëtzebuergesch Sprooch. E gëtt och en Avis bei Froen iwwer d'Rechtschreiwung, d'Grammaire, d'Phonetik an de korrekte Gebrauch vum Lëtzebuergeschen of. Doriwwer eraus muss en ëm en Avis gefrot gi bei all Gesetzesprojet oder -propositioun, an deem et ëm d'Lëtzebuerger Sprooch geet.
D'Reegelwierker iwwer d'Lëtzebuerger Grammaire a Rechtschreiwung, déi vum Zenter fir d'Lëtzebuerger Sprooch erausgi ginn, mussen och am Virfeld vum Conseil aviséiert ginn.
Aarbecht vum Conseil
De Conseil huet am Mäerz 2019 e Reegelwierk vun der Schreifweis vun der Lëtzebuerger Sprooch ugeholl, dat déi bis dohin offiziell Reegelen iwwer d'Orthographie vun der Lëtzebuerger Sprooch, komplettéiert, andeem ë. a. déi Fäll gereegelt goufen, déi net an den zwéin offiziellen Texter dra stinn.
Fonctionnement vum Conseil
De Conseil setzt sech aus eelef Memberen an eelef Suppleanten zesummen, déi vun der Regierung fir dräi Joer genannt ginn. Et mussen op d'mannst véier Membere vun all Geschlecht vertruede sinn.
Nieft den effektive Membere kënnen nach Experten de Conseil beroden.
De President vum Conseil gëtt vun der Regierung genannt. D'Myriam Welschbillig huet dës Funktioun am Mäerz 2019 vum Marc Barthelemy iwwerholl.
D'ministeriellt Reglement vun 1998
Duerch e ministeriellt Reglement gëtt 1998 de Conseil permanent de la langue luxembourgeoise gegrënnt. D'Membere vum Conseil gi fir e Mandat vu fënnef Joer vum Kulturminister genannt. Hiert Mandat ass erneierbar. D'Kommissioun besteet aus maximal 11 Memberen.
De Conseil permanent huet domat déi sougenannt Dictionnaireskommissioun vun 1992 (Commission du dictionnaire et de l'orthographe de la langue luxembourgeoise) ersat, déi duerch en Arrêté vum 7. Januar 1998 ofgeschaaft gouf.
D'groussherzoglecht Reglement vun 1999
Dat ministeriellt Reglement vun 1998 gouf duerch dat groussherzoglecht Reglement vun 1999 ofgeschaaft.
D'Gesetz vun 2004
Am Kader vum Gesetz iwwer eng nei Organisatioun vun de Kulturinstitutioune vum Staat gëtt beim Nationale Literaturzentrum de Conseil permanent de la langue luxembourgeoise (CCPL) gegrënnt. De CPLL krut als Optrag d'Lëtzebuerger Sprooch ze studéieren, ze beschreiwen a se ze verbreeden. De CPLL ass och zoustänneg fir d'Koordinatioun vun den Aarbechten, déi mam Ausschaffe vun de lëtzebuergeschen Dictionnairen ze dinn hunn. D'Kommissioun besteet aus maximal 11 Memberen, déi berufflech mat der Lëtzebuerger Sprooch ze dinn hunn an duerch en "Arrêté grand-ducal" fir e Mandat vun dräi Joer genannt ginn. Hiert Mandat ass erneierbar.
D'groussherzoglecht Reglement vun 2007
En neit groussherzoglecht Reglement vum 5. Februar 2007 bestëmmt d'Organisatioun vum CPLL an huet d'groussherzoglecht Reglement vum 29. Juli 1999 ofgeschaaft.
D'Gesetz vun 2018
Mam Gesetz fir d'Promotioun vun der Lëtzebuerger Sprooch vun 2018 ginn dem CPLL seng Ziler a säi Fonctionnement nei definéiert an e kritt och eng offiziell Lëtzebuerger Bezeechnung: „Conseil fir d'Lëtzebuerger Sprooch”.
D'Kommissioun vun 1998
Lëscht vun de Memberen, déi 1998 genannt goufen:
D'Kommissioun vun 2003
Lëscht vun de Memberen, déi 2003 genannt goufen:
D'Kommissioun 2007
President ass de Georges Wirtgen. Lëscht vun de Memberen, déi 2007 genannt goufen :
D'Kommissioun 2010
President ass de Georges Wirtgen. Lëscht vun de Memberen, déi 2010 genannt goufen :
D'Kommissioun 2013
President ass de Marc Barthelemy. Lëscht vun de Memberen, déi 2013 genannt goufen :
D'Kommissioun 2016
President ass de Marc Barthelemy. Lëscht vun de Memberen, déi 2016 genannt goufen :
D'Kommissioun 2019
Presidentin ass d'Myriam Welschbillig. Lëscht vun de Memberen, déi 2019 genannt goufen:
Orthographie
Am September 2008 huet eng nei Orthographiesgrupp ugefaangen, en aktualiséierten Texte coordonné vun de lëtzebuergeschen Orthographiesreegelen zesummenzesetzen, deen duerno aktualiséiert gehalen an duerch groussherzoglech Reglementer formaliséiert gëtt. Déi Grupp schafft och eng phoneetesch Transkriptioun vun der Lëtzebuergescher Sprooch aus. Ausserdeem probéiert se, Léisunge fir Orthographiesproblemer ze fannen, deenen d'Dictionnairesgrupp am Laf vu senger Aarbecht begéint.
Grammaire
2009 soll eng Grammairesgrupp eng änlech Aarbecht am Beräich vun der Lëtzebuerger Grammaire maachen.
Fiskalitéit
D'Fiskalitéit ass eng Sammlung vun Texter a Reglementer, déi d'Définitioun an d'Perzeptioun vun de Steieren organiséiert.
NGC 5466
Den NGC 5466 ass e Kugelstärekoup am Stärebild Bootes. Den NGC 5466 huet en Duerchmiesser vun 9,2' an eng visuell Magnitude vu +9,10 mag.
Koordinaten (Equinoxe J2000.0)
Arrondissement Aix-en-Provence
Den Arrondissement Aix-en-Provence ass eng franséisch administrativ Andeelung am Departement Bouches-du-Rhône an der Regioun Provence-Alpes-Côte d'Azur.
Den Haaptuert ass Aix-en-Provence.
Den Arrondissement setzt sech aus 9 Kantonen zesummen:
Bastelica
Bastelica ass eng franséisch Gemeng op der Insel Korsika.
Bastelica war schonn ëm d'Joer 1000 eng wichteg Uertschaft, an Hierdenzentrum. Si gouf deemools bekannt well den Här vu Venaco, do de Grof vu Cinarca ëmbruecht hat.
Et ass och d'Heemecht vum Sampieri Corso (1498-1567), dem korseschte vun de Korsen, deen ëmmer Oppositioun géint d'Genuaner gemaach huet, déi hie schliisslech och ëmbruecht hunn.
Säi Gebuertshaus zu Dominicacci gouf am 18. Joerhonnert restauréiert, an zum groussen Deel frësch opgeriicht.
D'Parkierch aus dem 19. Joerhonnert huet e Kuppeltuerm, an den Haaptaltor ass aus faarwegem Marber.
Kuckeswäertes sinn de Pont génois vun Zippitoli, de Ponte-Vecchio (al Bréck) iwwer de Prunelli, an déi sëllegen traditionell Hierdenhaiser.
Ronderëm Bastelica gëtt et vill Plazen déi iwwer 2000 m leien, an den héchste Punkt ass de Mont Renoso mat 2.352 m.
Duerch déi ganz Gemeng leeft de Prunelli, deen d'Géigend duerch seng Griechten an de Séi vu Vitalacca touristesch intressant mécht.
Val d'Ese ass eng kleng Wantersportstatioun an der Gemeng.
Lumières
Mat Lumières bezeechent een:
Robert Als
De Robert Als (Nicolas, Marie, Joseph), gebuer den 12. Februar 1897 zu Klengbetten, a gestuerwen de 14. Februar 1991 zu Lëtzebuerg, war e Lëtzebuerger Jurist, Diplomat a Politiker.
Hie war de Papp vum Georges Als.
Geschier
Den Ausdrock Geschier huet e puer Bedeitungen:
Muphrid (Stär)
De Mufrid (och Muphrid, arab. „den Eenzelen“) ass den Eegennumm vum Stär η Bootis (Eta Bootis) am Stärebild Bootes.
De Mufrid gehéiert zu der Spektralklass G0 an huet eng visuell Magnitude vu +2,8m. Hien ass zirka 37 Liichtjoer vun eiser Sonn ewech (Hipparcos Datebank). En aneren Numm fir dëse Stär ass: Sak.
Koordinate fir d'Equinoxe: J2000.0
Treatise of Human Nature
A Treatise of Human Nature ass e Buch vum schottesche Philosoph David Hume, wat 1739-40 publizéiert ginn ass.
Palbich
D'Palbich ass eng kleng Baach am Éislek an eng Niewebaach vun der Schlirbech.
Si entspréngt op enger Héicht vu 458 Meter, um Flouer Pareburen süd-westlech vu Rulljen.
Si ass ~ 1,850 Km laang a fléisst a süd-ëstlecher Richtung.
Op enger Héicht vun 336 m leeft se bei Bidscht an d'Schlirbech.
Bootes (Stärebild)
De Bierenhidder (laténgesch Bootes, ass e Stärebild nërdlech vum Himmelsequator.
Beschreiwung
De Bootes ass en opfällegt Stärebild um Fréijoershimmel. Seng Figur erënnert un e Kannerdrach oder eng grouss Glassentut.
E steet tëscht dem Hercules an der Virgo. Fir en ze fanne kann e sech um Grousse Won (Ursa Major) orientéieren. Wann een de Bou vun den Täisselstäre verlängert, kënnt e bei den opfällege roudelzegen Arcturus, den hellste Stär am Bootes.
Geschicht
De Bootes gehéiert zu den 48 Stärebiller vun der anticker griichescher Astronomie, déi scho vum Ptolemäus beschriwwe goufen.
Den Numm Bootes leet sech aus dem algriicheschen of a bedeit eigentlech Ochsendreiwer oder Stéierdreiwer.
Meteorstréim
Am Bootes läit de Radiant vun de Quadrantiden, engem Meteorstroum, deen all Joer ëm den 3. Januar säi Maximum huet. Da kënnen 40 bis 200 Meteore pro Stonn observéiert ginn.
Stären
Den Arcturus (α Bootis) ass den hellste Stär vum Nordhimmel an deen drëtthellste Stär, deen een um Himmel ka gesinn. Et ass e Roude Ris Spektralklass K2 a läit op enger Distanz vu 36 Liichtjoer. Hien huet den 30fachen Duerchmiesser vun eiser Sonn. Mat enger Distanz vu 36,7 Liichtjoer ass hien dee notste Risestär. Seng héich Eegebeweegung vun 2,28 Bousekonne pro Joer gouf vum Astronom Edmond Halley entdeckt. Den Numm Arcturus leet sech aus dem Arabeschen of a bedeit sou vill wéi „Jeeër deen d'Bierin am A behält“. Den arabeschen Numm Haris el sema bedeit „Herrscher vum Himmel“.
Héphaïstos Brudderschaft
D'Héphaïstos-Brudderschaft, genannt no dem Hephaistos, dem griichesche Gott vum Feier a vun der Schmëdd, ass eng lëtzebuergesch Vereenegung, déi Interesséierter um Beruff vum Schmadd regruppéiert fir duerch praktesch Aarbecht, Coursen a Seminären déi Aarbecht der Nowelt z'erhalen.
Bootes (Stärebild)
Stären
D'Stären θ ι an κ Bootis droen d'laténgesch Nimm Asellus Primus, Secundus an Tertius, wat éischten, zweeten an drëtten Iesel heescht.
Héphaïstos Brudderschaft
D'Brudderschaft huet zwou Schmëtten zur Verfügung:
Bootes (Stärebild)
Duebelstären
Am Bootes fënnt een eng ganz Rei vu Méifachstären.
Den ε Bootis ass en Duebelstär op enger Distanz vun 150 Liichtjoer. Am Teleskop gesäit een en déifgielen, helle Stär, dee vun engem bloelzege Stär begleet gëtt. Dësen Duebelstärsystem gëtt dacks als ee vun deene schéinste bezeechent. Den arabeschen Numm Izar bedeit „Ceinture“, de laténgeschen Numm Pulcherrima déi „Wonnerschéin“.
De η Bootis ass en Dräifachsystem op enger Distanz vu 55 Liichtjoer. Den ι Bootis ass en Dräifachsystem op enger Distanz vun 100 Liichtjoer vun eiser Äerd. Déi zwéin hellst Stäre kënne mat engem Teleskop an Eenzelstären opgeléist ginn. Dee liichtschwaache Begleeder ass och nach e verännerleche Stär.
De Stär ν1 an de ν2 Bootis stinn mat 14 Bouminutte sowäit auserneen, datt si scho mat bloussem A getrennt kënne ginn.